合趾猿

合趾猿係9種長臂猿當中體型最大嘅。

生境 
分布響馬來西亞同蘇門答臘，住響熱帶雨林同高山森林。

習性 
為樹棲性，極為靈活。學名Hylobates解做「樹上嘅穴居者」，合趾猿利用「臂躍行動」，運用強壯嘅手臂，響樹木之間盪來盪去。響地下行時，會舉高雙臂，以平衡身體。

日間活動。過住以家庭為單位嘅小群體生活。不論公乸，響喉嚨下底都有聲囊，鳴叫時聲囊會同時脹大。佢哋以叫聲來宣示佢哋嘅存在同領域，叫聲響亮到，喺一公里外都聽得到。晚間會瞓喺高樹嘅葉叢中。

食啲乜 
果實、樹葉、花蕾同小動物。

保育狀況 
瀕危物種，列入瀕危野生動植物種國際貿易公約附錄。香港動植物公園現時養咗一對合趾猿。

相

參考 
 香港動植物公園合趾猿介紹

靈長目
IUCN近危物種